Diari Oficial de la Generalitat Valenciana


Sumari del DOGV 4793, del 08-07-2004 (2004/6970)

Informació pública del projecte de reparcel·lació del sector SUNP IV, Camí la Mar. Expedient número 1/2000.
-----------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6970


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació del sector SUNP IV, Camí la Mar. Expedient número 1/2000. [2004/S6970]
  
Per la present li notifique Resolució del regidor delegat d'Urbanisme número 233, de data 10 de juny de 2004, que diu així:
  
«Assumpte . Informació pública del projecte de reparcel·lació del sector SUNP IV Planta. Camí la mar-1. expedient 1/2000.
  
Vist que per mitjà d'acord plenari de data 29 de juny del 2000, es va procedir a l'aprovació i adjudicació del programa d'actuació integrada del polígon Camí la Mar-1 de Sagunt.
  
Vist que seguint els tràmits de l'expedient, per l'agent urbanitzador, amb data 26 de març del 2004, número de registre d'entrada 10.994, es presenta projecte de reparcel·lació.
  
Vist que amb caràcter previ al tràmit d'informació pública del citat projecte, s'emet informe tècnic, de data 1 d'abril del 2004, rebut per l'urbanitzador amb data 5 d'abril de 2004, en el que s'imposaven determinades modificacions al projecte inicialment presentat.
  
Vist que amb data 21 d'abril del 2004, l'Oficina Tècnica de Planejament informa el projecte de reparcel·lació que conclou:
  
«La documentació a què fa referència és conforme i es considera prou per a la informació pública quant a la Normativa del PGOU.
  
En qualsevol cas la determinació i replantejament de les parcel·les adjudicades es portarà a terme per l'urbanitzador. Quan este replantejament estiga finalitzat, s'aportarà suport informàtic als servicis tècnics municipals, que ratificaran tot el que concernix a les alineacions a espais públics, que obligatòriament prevaldran sobre els continguts del projecte».
  
Vist que per mitjà d'escrit de data d'entrada en este Ajuntament 9 de juny del 2004, número de registre 24.164, l'agent urbanitzador presenta el projecte de reparcel·lació adaptat a les previsions de l'informe tècnic de l'ajuntament.
  
Vist que s'acompanya al projecte de reparcel·lació calendari de gir de quotes d'urbanització del polígon de conformitat amb l'estipulació 6.8.2 de la proposició econòmica financera aprovada per l'Ajuntament.
  
Atés que el projecte de reparcel·lació haurà d'ajustar-se a les actuacions prèvies a la seua aprovació, d'acord amb l'article 69 de la Llei Reguladora de l'Activitat Urbanística de la Generalitat Valenciana.
  
Atés que el projecte de reparcel·lació s'ajusta als criteris previnguts en l'article 70 de la Llei Reguladora de l'Activitat Urbanística.
  
Atés que l'alcaldessa presidenta té, entre altres les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1985, de 2 d'abril, de Bases de Règim Local.
  
Atés que per mitjà de Resolució de l'Alcaldia de data 3 de novembre de 2003, número de resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.
  
A la vista de l'anterior, resolc:
  
Primer. Sotmetre al tràmit d'informació pública el projecte de reparcel·lació adaptat a les previsions de l'informe tècnic de l'Ajuntament, de data d'entrada este ajuntament 9 de juny de 2004, número de registre 24.164, del sector SUNP IV planta Camí la Mar-1 del vigent Pla General d'Ordenació per mitjà d'edicte publicat en un diari d'informació general editat a la Comunitat Valenciana i, posterior o simultàniament, en el diari de la Generalitat Valenciana, participant-li la possibilitat de formular al·legacions durant el termini de 20 dies comptats des de la publicació de l'edicte en el Diari Oficial de la Generalitat Valenciana.
  
Segon. Remetre avís amb el seu contingut als titulars registrals i cadastrals afectats per l'actuació.»